《答颐斋诗筒走寄》
宋代·胡仲弓

才听檐花点滴声，锦囊入手便欣情。
啼乾杜宇春言别，赋到牡丹诗改盟。
洗涤愁肠凭酒遣，揄扬心事借琴鸣，
诘朝紫翠栏边约，喜有溪毛可絮羹。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。